Návrh
Uznesenie vlády Slovenskej republiky
č. ...
z ...

k materiálu návrh postupu transparentného riešenia komplexného využitia potenciálu Sústavy vodných diel Gabčíkovo-Nagymaros a priľahlého územia 

Číslo materiálu:		
Predkladateľ:	podpredseda vlády SR pre vedomostnú spoločnosť, európske záležitosti, ľudské práva a menšiny 
 	
Vláda
A. 	schvaľuje 
 
A. 1. 	návrh postupu transparentného riešenia komplexného využitia potenciálu Sústavy vodných diel Gabčíkovo-Nagymaros a priľahlého územia 
 	
B. 	ukladá 
ministrovi životného prostredia SR 
B. 1. 	zastaviť všetky investičné aktivity na riešenom území, ktoré neschválila vláda SR 
ihneď 	
 	 
ministrovi životného prostredia SR v spolupráci so splnomocnencom vlády SR pre výstavbu a prevádzku SVD G-N 
B. 2. 	vyhlásiť verejnú obchodnú súťaž návrhov investorov v súlade so zákonom č. 513/1991 Zb. Obchodný zákonník s premietnutím postupu komplexného využitia potenciálu SVD G-N a priľahlého územia pre prvú etapu – vodné dielo Gabčíkovo, pri rešpektovaní podmienok stanovených správcom vodného toku a prevádzkovateľom vodného diela Gabčíkovo a zabezpečujúcu integrálne spojenie všetkých objektov 
do 31. októbra 2009 	
 	 
ministrovi životného prostredia SR v spolupráci so splnomocnencom vlády SR pre výstavbu a prevádzku SVD G-N 
B. 3. 	vymenovať komisiu zloženú zo zástupcov zainteresovaných rezortov na vyhodnotenie verejnej obchodnej súťaže návrhov investorov 
do 31.októbra 2009 	
 	 
ministrovi životného prostredia SR v spolupráci so splnomocnencom vlády SR pre výstavbu a prevádzku SVD G-N 
B. 4. 	predložiť vláde SR na schválenie vyhodnotenie výsledkov verejnej obchodnej súťaže investorov a návrh rámcovej zmluvy s vybratým investorom, za účasti Vodohospodárskej výstavby, š.p. Bratislava a Slovenského vodohospodárskeho podniku, š.p. Žilina  
do 3 mesiacov od vyhodnotenia návrhov 	

Vykonajú: 	minister životného prostredia SR 
splnomocnenec vlády SR pre výstavbu a prevádzku SVD G-N